**Teabe palumine**

Õiguskantsler on korrapäraselt palunud infot riigi võimu all olevate kinni peetud inimeste surmajuhtumite ning riigi tegevuse kohta nende surmajuhtumite ennetamisel. Selline mandaat tuleneb õiguskantslerile nii [õiguskantsleri seaduse](https://www.riigiteataja.ee/akt/126052020011) (ÕKS) § 1 lõikest 7, §-dest 33-34 kui ka [piinamise ning muu julma, ebainimliku või inimväärikust alandava kohtlemise ja karistamise vastase konventsiooni fakultatiivsest protokollist](https://www.riigiteataja.ee/akt/12748631).

Sestap palun [ÕKS](https://www.riigiteataja.ee/akt/126052020011) §§-de 28, 35 ja 13 alusel anda ülevaade 01.09.2024-01.09.2025 vanglates aset leidnud surmajuhtumitest ning edastada iga surma uurimisega seotud dokumendid.

Ühtlasi palun teavet sel perioodil vanglates läbi viidud tegevuste (koolitused, töökorralduslikud meetmed, juhendid jms) kohta, mis otseselt või kaudselt seonduvad surmajuhtumite ennetamisega vanglates.

Andke palun samuti teada, kas praeguseks on kõigis vanglates olemas vooderdatud kambrid ja rebenemiskindel voodivarustus. Lisaks palun infot selle kohta, kas vanglad kasutavad ka uuemaid tehnilisi lahendusi surmajuhtumite ennetamiseks (nt jälgimiskambrites hingamissagedust mõõtvaid andureid, tehisarul põhinevaid lahendusi vmt.).

Ootan vastust võimalusel 9. veebruariks 2026 meiliaadressile: [ksenia.zurakovskaja-aru@oiguskantsler.ee](mailto:ksenia.zurakovskaja-aru@oiguskantsler.ee) (ik: 48404112255).

Lugupidamisega

*/allkirjastatud digitaalselt/*

Ksenia Žurakovskaja-Aru

õiguskantsleri vanemnõunik

õiguskantsleri volitusel

693 8415